open-index/open-wikipedia-markdown huggingface dataset:
נסים זרחיה אזולאי

רבי **נסים זרחיה אזולאי** (ירושלים - צפת כ"ו בטבת ה'תקצ"ז) היה רב דיין מקובל ומחבר ספרות תורנית. מחכמי ירושלים, טורקיה וצפת. נכדו של הרב חיד"א.

## ביוגרפיה
נולד לרבי אברהם אזולאי בנו של הרב חיד"א. בצעירותו למד בירושלים אצל רבי דוד פארדו. בערך בשנת ה'תקנ"ה שימש כראש ישיבה בירושלים, ולאחר מכן היה רב במניסה שליד איזמיר. שם התיידד עם רבני איזמיר, רבי פנחס רפאל יהושע די שיגורה ורבי חיים פלאג'י. בהיותו בטורקיה שלח גט לאשתו רבקה שנותרה בירושלים. לאחר מספר שנים חזר לארץ והיה מרבני העיר צפת ודייניה. בין היתר תיקן שבסעודת ברית מילה בצפת לא יאכלו בשר אלא דגים, כדי לא לבייש את מי שאין ביכולתו לממן סעודה בשרית. רבי ישראל משקלוב קורא לו "אח נפשי", ומזכירו באגרתו אל החת"ם סופר.

ככל הנראה ירש ספרים רבים מספריית סבו החיד"א.

ניצל בפרעות שהיו בצפת בשנת ה'תקצ"ד, וקבע יום פורים בי' בתמוז לזכר התשועה.

נפגע קשה מאוד ברעידת האדמה בצפת (1837) ונפטר מפצעיו כעבור יומיים, בכ"ו בטבת ה'תקצ"ז.

אחד מספריו הוא "שולחן הטהור" ובו סדר לימוד קצר כדברי תורה לסעודה.

## לקריאה נוספת
*רבי שלמה מ.ד. ועקנין, **אגרות והסכמות רבינו חיד"א**, עמודים עח-פ

## קישורים חיצוניים
* 

## הערות שוליים

נסים זרחיה
קטגוריה:צפת: רבנים
קטגוריה:ירושלים: רבנים
קטגוריה:רבנים טורקים
קטגוריה:מחברי ספרות תורנית
קטגוריה:אנשי היישוב הוותיק ילידי ארץ ישראל
קטגוריה:אנשי היישוב הוותיק ילידי ארץ ישראל במאה ה-18
קטגוריה:יהודים בארץ ישראל במאה ה-19
קטגוריה:נפטרים ב-1837
קטגוריה:נספים ברעידת האדמה בצפת (1837)
ההתנקשות בראשי הערים הפלסטינים

**ההתנקשות ב[[ראש עירייה|ראשי הערים]] הפלסטינים** התרחשה ב-2 ביוני 1980 והייתה פיגוע הטרור היהודי הראשון של המחתרת היהודית, שבו מילכדו חברי המחתרת מכוניות של שלושה ראשי ערים, חברי אש"ף ו"הוועדה להכוונה לאומית". הפיגועים נעשו כנקמה על הפיגוע בבית הדסה, שנעשה חודש קודם לכן.

## ההתנקשות
ב-2 ביוני 1980 הניחו חברי המחתרת היהודית מטעני חבלה במכוניותיהם של ראש עיריית שכם בסאם א-שכעה וראש עיריית רמאללה כרים חלף, ובדלת המוסך של ראש עיריית אל-בירה איבראהים טאוויל. כתוצאה מפיצוץ המטענים במכוניות, א-שכעה וחלף נפצעו קשה: שתי רגליו של א-שכעה נכרתו, ונכרתה כף רגלו של חלף. טאוויל התקשר בעקבות האירועים לממשל הצבאי ששלח לביתו חיילים, בהם חבלן מג"ב סלימאן חירבאווי. כאשר פתח חירבאווי את דלת המוסך של טאוויל התפוצץ מטען החבלה. חירבאווי נפגע בשתי עיניו והתעוור.

שניים מקציני הממשל הצבאי, שלמה לויתן ואהרון גילה, קיבלו מידע מאנשי המחתרת על הימצאות המטען, אך לא הסגירו זאת, ולא מנעו את ההתנקשויות ואת פציעתו של חירבאווי. כך תואר חלקם של לויתן וגילה:

חברי המחתרת תכננו לפגוע גם בד"ר חמזה נטשה מבית לחם ובאיברהים דקאק מוואדי ג'וז וערכו הכנות לכך, אך תוכנית זו לא יצאה לפועל.

## מעצר המתנקשים ומשפטם
כארבע שנים לאחר ההתנקשות, לאחר פיגועים נוספים של המחתרת היהודית וחקירה של השב"כ, נעצרו 29 חברי המחתרת ב-27 באפריל 1984 ובימים שלאחר מכן.

בתכנון הנחת המטענים ובביצוע הנחתם הואשמו מנחם לבני, יהודה עציון, יצחק גנירם, בן ציון הנמן, חיים בן-דוד, משה זר, חגי סגל, יצחק נוביק ונתן נתנזון. לבני יזם את הפגיעה בראשי הערים, השתתף בתכנונה והביא את מטעני החבלה, אך לא השתתף בביצוע הפגיעה. לדבריו: "בהתייעצות עם החברים הוחלט להשתמש בכמות קטנה של חנ"מ כדי לפצוע וכן למקם אותה במקום כזה שתוצאת הפעולה תהיה פציעה וזאת מתוך שיקול למנוע את הפיכת הנפגעים ל'קדושים'." הוא הורשע בעברה של גרימת חבלה חמורה וניסיון גרימת חבלה חמורה ובעברה של החזקת נשק.

לבני גייס למשימה את עציון, וזה גייס חברים נוספים ותדרך אותם. על פציעתו של חירבאווי אמר עציון "אינני מנסה לחמוק מחלקי ומאחריותי במחדל זה. נקיפות לב בעניין זה תלווינה אותי כל ימי". הוא הורשע בעברה של גרימת חבלה חמורה והחזקה ונשיאה של נשק שלא כדין בעברה של פעילות בארגון טרור.

חגי סגל מילכד את מכוניתו של ח'אלף ואת דלת המוסך של טאוויל, והורשע בעברות של גרימת חבלה חמורה, החזקת נשק ופעילות בארגון טרור.

נתן נתנזון מילכד, יחד עם אדם נוסף, את מכוניתו של שקעה. הוא הורשע בגרימת חבלה חמורה והחזקה ונשיאת נשק שלא כדין.

עוד הורשעו, בגרימת חבלה חמורה או ניסיון גרימת חבלה חמורה, יצחק גנירם, בן ציון הנמן, חיים בן-דוד ויצחק נוביק. משה זר הורשע בניסיון פגיעה ברכוש שלא כדין וישועה בן-שושן הורשע בעברה של אי מניעת פשע.

שני קציני צה"ל, סרן אהרון גילה ורס"ן שלמה לויתן, שלא מנעו את ההתנקשויות, הועמדו לדין אף הם. במשפטו סיפר לויתן: "לאחר הפיגוע בראשי הערים ביהודה ושומרון היה בממשל הצבאי משתה יום טוב. קצינים ומושלים השיקו כוסות לרגל האירוע ורוב הקצינים התבטאו, כי חבל שרק פצעו את ראשי הערים ולא הרגו אותם." גילה הורשע בהפרת אמונים, אי-מניעת פשע וגרימת חבלה ברשלנות ונדון ל-15 חודשי מאסר. לויתן הורשע בהפרת אמונים ובאי-מניעת פשע ונדון לשלושה חודשי מאסר.

## ראו גם
* המחתרת היהודית

## קישורים חיצוניים
* , 
* , 
* 
* 

## הערות שוליים

קטגוריה:ישראל: פיגועי מטען חבלה
קטגוריה:פיגועי טרור בשטחים ב-1980
קטגוריה:הסכסוך הישראלי-פלסטיני
קטגוריה:פיגועי טרור יהודי בישראל
קטגוריה:המחתרת היהודית
קטגוריה:ניסיונות התנקשות
הכלה העשירה ביותר בעולם

**הכלה העשירה ביותר בעולם** (באנגלית: **I'd Rather Be Rich** - הייתי מעדיף להיות עשיר) הוא סרט קומדיה רומנטית אמריקאי משנת 1964 בבימויו של ג'ק סמיית, עם סנדרה די, מוריס שבלייה, אנדי ויליאמס ורוברט גולה בתפקידים הראשיים.

העלילה היא על סבא עשיר השוכב על ערש דוויי ורוצה שנכדתו תתחתן עם גבר כלבבו שימשיך את העסק הגדול.

הסרט הוא רימייק לסרט "זה התחיל עם איב" משנת 1941 אלא שבמקום נכד עם שתי מחזרות יש נכדה עם שני מחזרים.

אנדי ויליאמס ורוברט גולה שרים ביחד את שיר הנושא "I'd Rather Be Rich". ויליאמס שר גם להיטו "Almost There"

## תקציר העלילה
פיליפ דוליין (מוריס שבלייה) הוא בעל תאגיד כימי גדול בלוס אנג'לס. הוא שוכב במיטתו לאחר התקף לב ומטופל על ידי רופא פרטי (צ'ארלס ראגלס), עוזרו הראשי ווד (ג'ין ריימונד) ואחות (הרמיוני גינגולד) ששומרים על בריאותו אבל הוא מערים עליהם וממשיך לעשן סיגרים שמוחבאים במקומות שונים בחדר.

שארת בשרו היחידה היא נכדתו סינתיה (סנדרה די) המתגוררת בבוסטון ומאורסת. פיליפ מבקש לראות אותה לפני מותו. כשהיא מגיעה הוא מבקש ממנה לראות את הגבר שלה לפני שימות. סינתיה מאורסת לזמר וורן פאלר (אנדי ויליאמס) והיא מודיעה לו שיגיע במהירות אך הוא נתקע בסופת שלגים בבוסטון.

סינתיה חרדה לשלום סבה העומד למות ופוגשת במקרה בפול בנטון (רוברט גולה), כימאי מקליבלנד שהגיע לבית דוליין כדי לקדם מכירות של המצאה שלו של צבע חסין אש. היא מציגה את פול כארוסה וורן. פיליפ מתרשם ממנו ובעיקר מהעובדה שנעליה של סינתיה נשמטות כשהם מתנשקים, סימן לרגש אהבה כמו שהיה עם אשתו המנוחה.

פיליפ מתאושש אך עדיין מתנהג כחולה קשה. סינתיה ופול הולכים לנשף עובדי החברה רוקדים ומתחבקים ונעליה נשמטות. כל הרוקדים מסתכלים בהם בהערצה ומשילים את נעליהם.

לבסוף מגיע וורן וכאן מתחולל מאבק עם פול. פול שולח אותם לבית ששכר ובו הפתעות בלתי נעימות כמו מעקה קורס, בור מים שנפתח ועוד. סינתיה שמה לב שנעליה לא נשמטות כשהיא מתנשקת עם וורן.

הם חוזרים מרוגזים ווורן מתקוטט עם פול עד שהמשרת הריסון (לורי מיין) מפריד ביניהם.

פול מתכונן לחזור לקליבלנד אך סינתיה מודיעה לו כי ביטלה את אירוסיה עם וורן והם מתחבקים ומתנשקים לנגד עיניו של הסבא.

## צוות השחקנים

## קישורים חיצוניים

*הכלה העשירה ביותר בעולם - הצנזורה לסרטים ומחזות, באתר ארכיון המדינה.
*אנדי ויליאמס ורוברט גולה שרים "הייתי מעדיף להיות עשיר" על רקע כותרות הסרט, באתר יוטיוב
*השיר "הייתי מעדיף להיות עשיר" על רקע תמונות מהסרט, באתר יוטיוב
*אנדי ויליאמס שר "Almost There" מתוך פסקול הסרט, באתר יוטיוב
*הכלה העשירה ביותר בעולם, באתר TCM

קטגוריה:סרטי 1964
קטגוריה:סרטים אמריקאיים
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי סנדרה די
קטגוריה:חידושים לסרטים
קטגוריה:סרטי אולפני יוניברסל
קטגוריה:סרטי קומדיה רומנטית
אדריאן פיין

**אדריאן ד'אנג'לו פיין** (באנגלית: **Adreian DeAngleo Payne**; 19 בפברואר 1991 – 9 במאי 2022) היה כדורסלן אמריקאי ששיחק בעמדת הפאוור פורוורד והסנטר.

## קריירה
פיין החל לשחק כדורסל בתיכון ג'פרסון טאון, ליד דייטון, אוהיו. בשנים 2010–2014 שיחק בקבוצת הכדורסל של אוניברסיטת המדינה של מישיגן.

ב-26 ביוני 2014 נבחר בבחירה ה-15 בדראפט 2014 ב-NBA על ידי אטלנטה הוקס. ב-25 ביולי הוא חתם על חוזה הרוקי שלו עם ההוקס, לאחר שהעמיד ממוצעים של 12.5 נקודות ו-7.0 ריבאונדים במהלך ליגת הקיץ של ה-NBA. לאחר שהשתתף עם ההוקס בחמישה משחקי קדם-עונה, הוא הושבת לתקופה עקב דורבן ברגלו השמאלית, ולאחר שהחלים נשלח לפורט ויין מאד אנטס מליגת הפיתוח של ה-NBA. במהלך העונה הוא נע בין ההוקס לאוסטין ספרס, וב-26 בדצמבר 2014 ערך את הופעת הבכורה שלו ב-NBA, כשקלע 2 נקודות ואסף 2 ריבאונדים ב-13 דקות בהפסד קבוצתו 77–107 למילווקי באקס.

ב-10 בפברואר 2015, הועבר בטרייד למינסוטה טימברוולבס בתמורה לבחירה עתידית מוגנת בסיבוב הראשון. ב-9 במרץ 2015, בזמן שפתח במקומו של קווין גארנט קלע 16 נקודות ואסף 15 ריבאונדים בהפסד 76–89 ללוס אנג'לס קליפרס. ב-21 באוקטובר 2015, הטימברוולבס מימשו את אופציית הקבוצה לשנה השלישית שלהם על חוזה הרוקי של פיין, והאריכו את החוזה עד לעונת 2016/2017. ב-25 בינואר 2016 הועבר לאיירי בייהוקס, אך הוחזר לאחר מספר ימים.

ב-21 באוגוסט 2017, פיין חתם על חוזה דו כיווני עם אורלנדו מג'יק. על פי תנאי העסקה, הוא בילה את רוב עונת 2017/2018 בקבוצת ליגת הפיתוח של אורלנדו, לייקלנד מג'יק. ב-26 בינואר 2018 אורלנדו ויתרה עליו לאחר ששמו קושר לתקיפה מינית לכאורה עוד מהשנה הראשונה שלו בקולג'. לאחר חקירה, לא הוגש כתב אישום.

ב-5 בפברואר 2018 חתם בפנאתינאיקוס היוונית. בתחילת עונת 2018/2019 עבר לנאנג'ינג מאנקי קינג מליגת ה-CBA הסינית. ב-12 בינואר 2019 שב לפנאתינאיקוס, וב-13 במרץ שוחרר מהקבוצה. ב-19 במרץ 2019 חתם באסוול ליון-וילרבאן הצרפתית. ב-25 בפברואר 2021 חתם באורמנספור מליגת העל הטורקית.

בדצמבר 2021 חתם ביובנטוס אוטנה מליגת העל הליטאית, ובפברואר 2022 עזב את הקבוצה.

## סטטיסטיקות הקריירה
### ביורוליג

### בעונה הסדירה של ה-NBA

## מותו
בשעה 01:37 ב-9 במאי הגיעה שיחת טלפון למשרד השריף המקומי שהודיעה כי פיין נורה בביתו שבאורלנדו. הוא פונה לבית החולים, שם נקבע מותו, וחשוד נעצר בזירה.

## קישורים חיצוניים

* 

## הערות שוליים

קטגוריה:אמריקאים ילידי אוהיו
קטגוריה:דייטון: אישים
קטגוריה:כדורסלנים אמריקאים
קטגוריה:אוהיו: כדורסלנים
קטגוריה:כדורסלני אוניברסיטת המדינה של מישיגן
קטגוריה:בחירות דראפט של אטלנטה הוקס
קטגוריה:כדורסלני אטלנטה הוקס
קטגוריה:כדורסלני פורט ויין מאד אנטס
קטגוריה:כדורסלני אוסטין ספרס
קטגוריה:כדורסלני מינסוטה טימברוולבס
קטגוריה:כדורסלני אורלנדו מג'יק
קטגוריה:כדורסלני לייקלנד מג'יק
קטגוריה:כדורסלני פנאתינאיקוס
קטגוריה:כדורסלני אסוול ליון-וילרבאן
קטגוריה:אמריקאים שנולדו ב-1991
קטגוריה:אמריקאים שנפטרו ב-2022
שער שומרון (מועצה מקומית)

**שער שומרון** היא התנחלות ומועצה מקומית במערב השומרון, שהוכרזה בשנת 2022, התשפ"ב. היישוב נוצר על ידי איחוד היישובים עץ אפרים ושערי תקווה, שהשתייכו קודם לכן למועצה אזורית שומרון.

## היסטוריה
### שערי תקווה ועץ אפרים

בשנת 1980 רכשו יערי רוזן ורחל רהט קרקעות בתחום הכפר עזון עתמה שבשומרון, באמצעות חברת "יו"ש השקעות מקרקעין ופיתוח בע"מ" שבבעלותם. עם רכישת הקרקעות החלו בקידום תוכנית בניין עיר, חלוקת השטח למגרשים לבנייה פרטית ושיווקם באמצעות אסיפות ברחבי המדינה. מחיר מגרש לבניית בית פרטי היה בין 2,000 ל-4,000 דולר לדונם ועלות הבנייה הייתה כשליש מהעלות בתחומי הקו הירוק.

לאחר שנתיים של שיווק, נרכשו כל המגרשים ביישוב החדש, שערי תקווה, ובינואר 1982 נערך טקס עלייה לקרקע. היה זה היישוב הראשון ביהודה ושומרון שהוקם ביוזמה עסקית פרטית. בשנת 1984 הקימו על הקרקעות את היישוב עץ אפרים.

### איחוד הרשויות
ביולי 2001 המליצה הוועדה למבנה מוניציפלי ביישובי יהודה ושומרון בראשות משה ליבוביץ על איחוד עתידי של אורנית, אלקנה, עץ אפרים ושערי תקווה, תוך שימור המצב הקיים באופן זמני. ביוני 2003 המליצה הוועדה לאיחוד רשויות מקומיות באזור יהודה ושומרון בראשות נילי שחורי על איחוד אלקנה, עץ אפרים ושערי תקווה, וכן המליצה על איחוד שלושתם עם אורנית כמועצה אזורית, והכלילה בה את אזור התעשייה שער שומרון. ביולי 2008 ועדה נוספת בראשות יעקב אמיתי המליצה לאחד את ארבעת היישובים למועצה אחת. ב־2017 מינה שר הפנים אריה דרעי ועדה נוספת לבחינת איחוד ארבעת היישובים. הוועדה המליצה על איחודם כרשות מקומית אחת.

במאי 2022 חתם אלוף פיקוד מרכז יהודה פוקס על הצו לאיחוד היישובים שערי תקווה ועץ אפרים. בכך הושלם מהלך שנרקם במשך כשבע שנים וקיבל את תמיכתם ואישורם של שרת הפנים איילת שקד ושר הביטחון בני גנץ. בסוף מאי 2022 מינתה שקד את אבי רואה ליו"ר המועצה המקומית שער השומרון.

באוגוסט 2023 הודיע שר הפנים משה ארבל על בחינת איחודן של רשויות מקומיות, כולל הצעה לאיחוד מועצת שער שומרון עם המועצה המקומית אלקנה ועם המועצה המקומית אורנית, והנחה כי תהליך הבחינה יחל לאחר הבחירות לרשויות המקומיות. ביולי 2024 חתם מנכ"ל משרד הפנים רונן פרץ על כתב מינוי ועדה גאוגרפית לבחינת מעמד מוניציפלי ואיחוד רשויות מקומיות אלה. ב-3 ביוני 2025 פורסם דו"ח הוועדה הממליץ לאחד בין שער שומרון לאלקנה אך לא לאורנית ב-16 ביולי חתם ארבל על החלטת האיחוד.

## אוכלוסייה
על פי נתוני הלמ"ס, ערב ההכרזה על איחוד היישובים היו ביישוב שערי תקווה כ-6,100 תושבים, וביישוב עץ אפרים כ-2,600 תושבים.

## ראשי המועצה
* אבי רואה (מינוי של שרת הפנים) 2022 - מכהן

## קישורים חיצוניים
* 
* 
* 
* 
* 

## הערות שוליים

*
קטגוריה:השומרון: יישובים
קטגוריה:ישראל: יישובים
קטגוריה:ישראל: מועצות מקומיות
קטגוריה:ישראל: מועצות מקומיות במחוז יהודה ושומרון
קטגוריה:יישובים שהוקמו ב-2022
קטגוריה:רשויות מקומיות מאוחדות בישראל
קטגוריה:גוש שער שומרון
פרארי בהתאמה אישית

מסוף שנות האלפיים מאפשרת פרארי ללקוחות לקנות דגם בהתאמה אישית המבוססת על מכונית קיימת של פרארי. הראשונה הוזמנה בשנת 2008 ונחשפה תחת השם פרארי SP1 ומבוססת על הפרארי F430. דגמים אלו נמכרים ללקוח שהזמין ואינם מיוצרת עוד, אך חלקם משמשים למודל לחיקוי לדגמים הבאים של פרארי שמיוצרים בייצור מוגבל או מלא. עד כה יוצרו 17 דגמים חד-פעמיים ללקוחות. פרארי מאפשרת התאמה אישית רק ללקוחות ותיקים של החברה אשר קנו בעבר דגמי פרארי מסוימים.

## דגמים

## קישורים חיצוניים
* 

## הערות שוליים

התאמה אישית
אלע אלע

**אלע אלע** (בעברית: כולם כולם) הוא אלבום הבכורה של הזמר החסידי מנדי וייס. האלבום הופק על ידי המעבד והמפיק המוזיקלי נפתלי משה שניצלר הבעלים של סטודיו שניצלר.

באלבום לחנים של הרשי ויינברגר, פינקי ובר, מאיר אדלר, נפתלי משה שניצלר, הרשי רוטנברג, שרולי ליפשיץ ווייס עצמו. באלבום מתארחים לדואט המלחינים הרשי ויינברגר ופינקי ובר. כשעל העיבודים נפתלי שניצלר, משה לאופר, יואלי דיקמן ומאיר אדלר.

את עטיפת האלבום צייר הצייר החסידי מענדי ירוסלבסקי.

## רשימת רצועות

## השתתפו בהקלטות
* מנדי וייס
* הרשי ויינברגר
* פינקי ובר
* זושא שניצלר

#### מקהלות
**מקהלת ידידים** - סיני ברמץ, גיל ישראלוב, יוסי ויינברגר, מיכאל ויינברגר, יעקב רוטבלט, שמוליק גולדשטיין, ישראל גולדפריינד

**מקהלת נרננה** - יענקי רוזמרין, רובי טאוב, שמחה ויצמן, יחיאל זילברברג

**[[מקהלת שירה]]** - יואלי הורביץ, יומי האס, ישראל מרדכי דרוממער, יואל גאנדל

**מקהלת חברים** - יוסי ויינברגר, מיכאל וינברגר, אברהם יהודה עקשטיין, סיני ברמץ, יעקב רוטבלט, שמוליק גולדשטיין, ישראל גולדפריינד

**מקהלת שבח** - יוסי גליק, מקהלת הילדים **שיר ושבח** - חיים מאיר פליגמאן

## קישורים חיצוניים
* 
* דף האלבום באתר ג'ואיש מיוזיק.

## הערות שוליים

קטגוריה:אלבומים חסידיים
קטגוריה:אלבומים בעברית
קטגוריה:אלבומים ביידיש
קטגוריה:אלבומי בכורה מ-2019
Shampain

**Shampain** הוא שיר של הזמרת הוולשית מרינה אנד דה דיימונדס, מתוך אלבום האולפן הראשון שלה, *[[The Family Jewels]]*. הוא יצא לאור ב-11 באוקטובר 2010 כסינגל החמישי והאחרון של האלבום, בבריטניה ובאירלנד בלבד.

הקליפ ל-"Shampain" בוים על ידי קים גהרי, צולם ב-24 באוגוסט 2010, בפארק בלונדון, ויצא לאור ב-6 בספטמבר 2010.

## רקע והרכב
"Shampain" הוא שיר אוונגרד, דיסקו ואלקטרופופ. כשנשאלה על נושא והפקת השיר, הסבירה דיאמנדיס: 

בדצמבר 2009 נעשה בשימוש בשיר בפרק של אופרת הסבון לנוער "The Cut".

## ביקורות
ג'ון מרפי מ-musicOMH תיאר את "Shampain" כ-"קליט בצורה מדבקת ובעל מספיק עומק כדי לא להיתפס כשיר באבלגם פופ קליל". מספר מבקרים ציינו לשלילה את שם השיר. גארת' ג'יימס מ-Clash סבר כי השיר מרגיש מעט מאולץ. אנדי גיל של מהאינדיפנדנט כתב שהשיר "מעצבן באותה מידה כמו השם המהולל שלו, ובעל מנגינה מבחילה ומטלטלת שמבוססת על פסנתר וסינתיסייזר".

## רשימת רצועות

## קרדיטים
הקרדיטים שלהלן לקוחים מהערות האלבום של *[[The Family Jewels]]*.

### הקלטה וניהול
* הוקלט באייבורי טאוור, אולפני קונק (לונדון, אנגליה) ואולפני ביפקו (ברייטון, אנגליה)
* מאסטרינג באלקטריק מאסטרינג (לונדון, אנגליה)

### אנשי צוות

## מיקומי שיא

## קישורים חיצוניים

## הערות שוליים

קטגוריה:שירי מרינה דיאמנדיס
קטגוריה:שירים באנגלית
קטגוריה:שירים שנכתבו על ידי מרינה דיאמנדיס
קטגוריה:שירים על אלכוהול
קטגוריה:שירי דיסקו
מפעל פרארי במרנלו

**מפעל פרארי במרנלו** (באיטלקית: **Stabilimento Ferrari di Maranello**) הוא המפעל הראשי של פרארי והיחידי אשר הוקם על ידי אנצו פרארי עם הקמת החברה ב-1942. הוא ממוקם כ-20 ק"מ דרומית למודנה שבמחוז אמיליה-רומאניה שבאיטליה. המפעל מהווה כמקום לייצור כלי רכב וגם למשרדי פרארי וסקודריה פרארי. ליד המפעל הוקם ב-1972 מסלול המרוצים פיוראנו המשמש לבדיקת דגמי החברה לאחר ייצורם, וב-1990 הוקם מול פתח הכניסה למפעל מוזיאון פרארי. במלחמת העולם השנייה המפעל הופצץ על ידי כוחות בעלות הברית ב-1943 ונבנה מחדש לאחר מלחמת העולם השנייה ב-1946.

המפעל בנוי על שטח של 551,819 מ"ר, עם יותר מ-40 מבנים שתוכננו על ידי מספר אדריכלים. פרארי שכרה את ז'אן נובל לעצב את "אולם הכינוסים" של האתר בשנת 2017.

במפעל מיוצרים כל דגמי פרארי מהדגם הראשון ועד הדגמים האחרונים.

## קישורים חיצוניים

* 
* 

## הערות שוליים

מפעל פרארי במרנלו
שניאור זלמן לבקובסקי

הרב **שניאור זלמן הלוי לבקובסקי** (נולד בח' בטבת תש"ו) הוא ראש ישיבת תומכי תמימים ליובאוויטש המרכזית – 770 בניו יורק.

## ביוגרפיה
נולד בטשקנט שבאוזבקיסטן לאיטה ולנחום לבקובסקי, כעבור שנה וחצי עברה משפחתו לברינואה שבצרפת, שם למד בישיבת תומכי תמימים המקומית.

בשנת ה'תשכ"ט (1969) נישא לשרה בתו של העסקן החב"די נתן גוראריה והחל לשמש כר"מ בישיבת תומכי תמימים המרכזית ב-770.

בשנת ה'תשמ"ח (1988) מונה לחבר בהנהלת הישיבה. בשנת תשנ"ב, לאחר פטירתו הרב ישראל יצחק פיקרסקי, מונה לבקובסקי לראש הישיבה תחתיו. שם מסר שיעור בגמרא פעמים בשבוע, בעברית ויידיש.

מאז תשנ"ב הוא עומד בראש ראש מכון סמיכה לרבנות במסגרת הישיבה.

מאז שנת תשמ"ח מארגן לבקובסקי כינוס תורה באסרו חג של שלוש רגלים ב-770 בהשתתפות רבני חב"ד וראשי ישיבות חב"ד ואחרים.

## משפחתו
לרב לבקובסקי שבעה בנים וחמש בנות בהם;
*בנו, הרב חיים אליעזר, רב דיין ושליח חב"ד בבאפלו, ניו יורק
*בנו, הרב יוסף יצחק, רב ושליח חב"ד בקייפ קורל
*בנו, הרב נחום, יו"ר מכון חנה בקראון הייטס ומשפיע ורב בעת הכנסת ה"בינוני" בקראון הייטס
*בנו, הרב שמריהו, ר"מ ומשפיע בישיבת ליובאוויטש בטורונטו
*חתנו, הרב עקיבא גרשון וגנר, ראש ישיבת ליובאוויטש בטורונטו
*חתנו, הרב קלמן וינפלד, רב בית הכנסת 'אליעזר יצחק' בקראון הייטס ומראשי ארגון OK
*גיסו, הרב אליהו יוחנן גוראריה רב העיר חולון

## הערות שוליים

קטגוריה:ראשי ישיבה חסידים
קטגוריה:ראשי ישיבות תומכי תמימים - חב"ד
קטגוריה:קראון הייטס: אישים
קטגוריה:בוגרי רשת ישיבות תומכי תמימים
קטגוריה:אמריקאים שנולדו ב-1945
הדיוויזיה ה-255 (ורמאכט)

**הדיוויזיה ה-255** (בגרמנית: **255. Infanterie-Division**) הייתה דיוויזיית חיל רגלים של הורמאכט שלחמה במלחמת העולם השנייה.

## היסטוריה
דיוויזיית הרגלים ה-255 הוקמה ב-26 באוגוסט 1939, יום ההתגייסות הגרמנית, כחלק מגל הגיוס ה-4 ב- Döbeln במחוז הצבאי VI (דרזדן). המפקד הראשון של דיוויזיית הרגלים ה-255 היה וילהלם וצל.

את החודשים הראשונים של המלחמה בילתה הדיוויזיה בפרוטקטורט של בוהמיה ומוראביה, ולאחר מכן השתתפה בקרב על צרפת באביב 1940. לאחר הניצחון הגרמני במערכה, דיוויזיית הרגלים ה-255 שירתה כחיל כיבוש בבלגיה ביוני, באזור נאנט בין יולי לאוגוסט, ובגזרת בורדו בין ספטמבר 1940 לפברואר 1941.

במרץ 1941 הועברה דיוויזיית הרגלים ה-255 לפולין הכבושה לקראת מבצע ברברוסה. הדיוויזיה חצתה לברית המועצות ביוני ולאחר מכן לחמה בברסט, פינסק, גומל, סמולנסק וויאזמה. בסוף השנה סייעה הדיוויזיה בהגנה מפני מסע החורף הסובייטי של 1941–1942.

ב-12 בינואר 1942 החליפה דיוויזיית הרגלים ה-255 מפקדים בפעם היחידה בתולדותיה, כאשר ולטר פופה החליף את וצל. פופה החזיק בתפקידו עד לפירוק הדיוויזיה. בתחילת 1942 לחמה הדיוויזיה בגזרת גז'צק לפני שהועברה לגזרה הדרומית של החזית המזרחית לאחר התבוסה של גרמניה בפברואר 1943 בקרב סטלינגרד. היא נלחמה בקרב חרקוב השלישי ובמבצע מצודה.

באוגוסט 1943, דיוויזיית הרגלים ה-255 קלטה את שרידי דיוויזיית הרגלים ה-332 המוכה.

ב-2 בנובמבר 1943, דיוויזיית הרגלים ה-255 הפכה לצוות קרב, שכונה קבוצת הדיוויזיה ה-255, כתוצאה מהאבידות הרבות שספגה.

בפברואר 1944, קבוצת הדיוויזיה ה-255 נלכדה בכיס קורסון-צ'רקאסי והושמדה לאחר מכן.

הדיוויזיה נודעה בכינוי דיוויזיית נקודה ירוקה בשל תג הדיוויזיה שלה.

## מפקדים
* וילהלם וצל (26 באוגוסט 1939 – ינואר 1942)
* ולטר פופה (ינואר 1942 – פברואר 1944)

## קישורים חיצוניים
* אודות הדיוויזיה באתר lexikon-der-wehrmacht 

## הערות שוליים

255
דיוויזיה 255
טימטי

**טימור אילדרוביץ' יונוסוב** (ברוסית: **Тимур Ильдарович Юнусов**; נולד ב-15 באוגוסט 1983, ידוע בשם הבמה שלו **טימטי**), הוא אמן היפ הופ רוסי, זמר, מפיק מוזיקלי, שחקן ואיש עסקים.

## ביוגרפיה
טימטי נולד ב -15 באוגוסט 1983 במוסקבה במשפחה יהודית-טטרית.

בשנת 2004 השתתף בפרויקט "מפעל הכוכבים-4". בשנת 2006, יצא אלבום הסולו הראשון של טימאטי Black Star. טימטי הקים את מרכז ההפקה וחברת תקליטים Black Star Inc . החברה מייצגת זמרים דוגמת יגור שיפ, קלבה קוקה, נאזימה ועוד. הוא קידם קולקציית בגדים "Black Star by TIMATI" המתמקדת ב-R'n'B ובנוער ההיפ-הופ.

בשנת 2012 ביחד עם אאידה גריפולינה התמודד בקדם יורויזיון אך הם זכו במקום השלישי.

בתחילת פברואר 2013 התרחשו הצילומים של הסרטון לפסקול הסרט Odnoklassniki.ru בהשתתפות סנופ דוג.

בשנת 2014 בטקס פרסי המוזיקה העולמית זכה טימטי בפרס "Best Russian Artist" ו"Best RnB Artist of Russia".

לאורך הקריירה לטימטי יש וידאו קליפים עם אמנים כמו: סנופ דוג, פי דידי, טימבלנד, פלו ריידה, באסטה ריימס, קרייג דייוויד ואחרים.

## קישורים חיצוניים

*  

## הערות שוליים

קטגוריה:ראפרים רוסים
קטגוריה:זוכי פרס המוזיקה העולמי: רוסים
קטגוריה:מפיקים מוזיקליים רוסים
קטגוריה:אמנים רוסים הידועים בשם במה
קטגוריה:רוסים שנולדו ב-1983
הדגל האמזיע'י

ממוזער|270x270px| הדגל האימזיע'י - יחס 2:3
**הדגל האמזיע'י** (בשפה הברברית: **Akenyal Amaziɣ**, **ⴰⴾⴻⵏⵢⴰⵍ ⴰⵎⴰⵣⵉⵗ**) או **הדגל הברברי** הוא דגל שאומץ על ידי אוכלוסיות ברבריות רבות, כולל מפגינים ופעילים תרבותיים ופוליטיים. הדגל משמש כיום על ידי פעילים וארגונים פוליטיים ותרבותיים ברברים ב-10 ממדינות אפריקה: מרוקו, אלג'יריה, תוניסיה, לוב, מאוריטניה, מאלי, ניז'ר, בורקינה פאסו, מצרים והאיים הקנריים.

הדגל נחנך בוואדיה , עיירה בקביליה בצפון אלג'יריה.

## תיאור
הדגל הוא טריקולור מאוזן, שצבעיו כחול (#0099CC), ירוק (#99CC33) וצהוב (#FFE513), והוא מוטען באות ⵣ (ז' בכתב תיפינע' ) אדומה.

* **הכחול:** מייצג את הים התיכון והאוקיינוס האטלנטי.
* **הירוק:** מסמל את ההרים והטבע הירוק (כמו הרי האטלס).
* **הצהוב:** מייצג את החולות של מדבר הסהרה.
* **אדום:** במרכז, האות **Z** בכתב הטיפינאג' (ⵣ), שמסמלת את המאבק, הדם והחופש.

## גרסאות נוספות

קובץ:Flag of Kabyle.svg|הממשלה הזמנית של השבטים והתנועה להגדרה עצמית של קביליה 
קובץ:Flag of Chaouia.svg|דגל האישוויים 
קובץ:Flag of Kel Ahaggar.svg|דגל הטוארג
קובץ:Annay n Tmurt Iqbayliyen.jpg|גרסה נוספת לדגל הקבילי
קובץ:Flag of the Tumoujgha republic, self proclaimed.gif|טקסט=|דגל רפובליקת תומוג'עֿה, הוכרזה בשנת 2007 במהלך התקוממות הטוארג


## קישורים חיצוניים

* דגל הברברים באתר דגלי העולם
## הערות שוליים

קטגוריה:דגלים אתניים
קטגוריה:ברברים
סוציולוגיה השוואתית

**סוציולוגיה השוואתית** היא תחום מחקרי בסוציולוגיה, העוסק בהשוואה של התהליכים החברתיים בין מדינות לאום, או בין סוגים שונים של חברות (למשל חברה קפיטליסטית מול חברה סוציאליסטית). ישנן שתי גישות עיקריות לסוציולוגיה השוואתית: חלקן מחפשות דמיון בין מדינות ותרבויות שונות בעוד שאחרות מחפשות שונות. לדוגמה, מרקסיסטים מבניים ניסו להשתמש בשיטות השוואתיות, כדי לגלות את התהליכים הכלליים העומדים בבסיס סדרים חברתיים שונים, לכאורה בחברות שונות. הסכנה של גישה זו היא ההתעלמות מההקשרים החברתיים השונים, בחיפוש אחר מבנים אוניברסליים כביכול.

מקס ובר היה סוציולוג שהשתמש בשיטות השוואתיות להבנת השונות בחברה, שמחקריו ניסו להראות כיצד הבדלים בין תרבויות, מסבירים את הסדרים החברתיים השונים שהופיעו בהן (למשל בספרים "האתיקה הפרוטסטנטית ורוח הקפיטליזם"  ו"הסוציולוגיה של הדת").

קיים ויכוח בתוך מדע הסוציולוגיה בשאלה האם התווית 'השוואתית' מתאימה. אמיל דורקהיים טען, ב"חוקי השיטה הסוציולוגית" (1895), שכל מחקר סוציולוגי הוא למעשה השוואתי, שכן תופעה חברתית נחשבת תמיד אופיינית, מייצגת או ייחודית, כל אלה מרמזים על איזושהי השוואה. במובן זה, כל ניתוח סוציולוגי הוא השוואתי והוצע כי מה שמכונה בדרך כלל מחקר השוואתי, עשוי להיקרא בצורה מתאימה יותר מחקר בין-לאומי.

## הערות שוליים

קטגוריה:השוואה
קטגוריה:סוציולוגיה
שיחן

**שיחן** (שם מדעי: *Stylophora*) הוא סוג של אלמוגים ממשפחת השיחניים.

## מאפיינים
אלמוגים אלה נקראים באנגלית אלמוגי כף רגל חתול או אלמוגי עופות מאחר שצורתם דומה לכפות הרגליים של חתוליים. תפוצתם של המינים בסוג היא ב מים סוף עד לאיי פיטקרן. הצבע של המינים בסוג משנתה ונע בין כתום, ורוד, סגול לירוק וחום.

## מיון
*שיחן שכיח (Stylophora pistillata)
*Stylophora madagascarensis
*Stylophora subseriata
*Stylophora wellsi
*Stylophora minuta
*Stylophora mamillata
*Stylophora lobata
*Stylophora kuehlmanni
*Stylophora granulata
*Stylophora gigas
*Stylophora flabellata
*Stylophora erythraea
*Stylophora danae
*Stylophora confusa
## קישורים חיצוניים

## הערות שוליים

קטגוריה:בעלי חיים שתוארו ב-1819
קטגוריה:טקסונים שתוארו בידי אוגוסט פרידריך שווייגר
קטגוריה:שיחניים
אלכסה (זמרת)

**אלכסנדרה כריסטין שניידרמן** (באנגלית: **Alexandra Christine Schneiderman**; נולדה ב-9 בדצמבר 1996), הידועה בשם הבמה **אלכסה** (**AleXa**) וגם בשם הבמה **אלכס כריסטין** (**Alex Christine**), היא זמרת, רקדנית ושחקנית אמריקאית ממוצא דרום קוריאני.

לאחר שהתחרה בשתי העונות של תוכנית הריאליטי *Rising Legends*, היא הוחתמה ב-ZB Label ב-2018. במהלך תקופה זו, היא גם התחרתה ב-*[[Produce 48]]* . היא ייצגה את מדינת הולדתה אוקלהומה בתחרות הזמר האמריקאית עם השיר "Wonderland", שבה גם זכתה עם 710 נקודות.

## ראשית חייה
אלכסה נולדה ב-9 בדצמבר 1996 בטלסה, אוקלהומה, לאב רוסי-אמריקאי ולאם דרום קוריאנית. אמה של אלכסה אומצה בגיל חמש על ידי הוריה האמריקנים המאמצים מבית יתומים בקויאנג.

בילדותה, מאז גיל שנה וחצי, אלכסה לקחה שיעורי ריקוד לז'אנרים שונים, בין היתר לבלט, ג'אז, היפ הופ וסטפס. היא למדה בבית הספר התיכון ג'נקס, והייתה חברה במקהלות Jenks Varsity Pom ו-Jenks Trojanaires. היא למדה תיאטרון במכללה הקהילתית של טלסה . לאלכסה היה חשבון אינסטגרם וסנאפצ'ט שהוקדש לפרסום גרסאות כיסוי לשירי קיי-פופ.

## קריירה
ב-2016 וב-2017, היא השתתפה ב-2 אודישנים של *Rising Legends*. ב-2018, היא הוחתמה אצל ZB Label. בשנת 2018, אלכסה התחרה ב-*[[Produce 48]]*  והודחה בסיבוב הראשון במקום ה-82.

ב-21 באוקטובר 2019, אלכסה הוציאה את אלבום הסינגל הראשון שלה, *Bomb*.

ב-1 באפריל 2020, היא הוציאה את המיני-אלבום הראשון שלה, *Do or Die*.

ב-21 באוקטובר 2020, היא הוציאה את המיני-אלבום השני שלה, *Decoherence*. המיני-אלבום הגיע, בשיאו, למקום ה-67 במצד האלבומים הקוריאני.

ב-1 ביולי 2021, היא הוציאה את אלבום הסינגל השני שלה, *ReviveR*. אלבום הסינגל הגיע, בשיאו, למקום ה-41 במצד האלבומים הקוריאני.

ב-6 בינואר 2022, היא הוציאה את אלבום הסינגל השלישי שלה, *Tattoo*. אלבום הסינגל הגיע, בשיאו, למקום ה-50 במצד האלבומים הקוריאני.

ב-3 במרץ 2022, אלכסה הוכרזה כאחת מהמתמודדים שיתחרו בתחרות הזמר האמריקאית, כאשר היא מייצגת את אוקלהומה עם השיר "Wonderland". ב-9 במאי 2022, היא הוכרזה כזוכה בתחרות.

ב-27 באפריל 2022, היא הופיעה בסרט האימה הדרום קורייאני, *[[Urban Myths]]* , בתפקיד סה-רי.

ב-2 בדצמבר 2025 הוכרז שאלכסה תשתתף בקדם האירוויזיון השוודי , המלודיפסטיבלן , במקצה החמישי 

ב-28 לפברואר התרחש המקצה החמישי, בו השתתפה אלכסה עם השיר "tungue tide" .

אלכסה העפילה לשלב גלגל ההצלה, אך לא הצליחה לעלות לגמר קדם האירוויזיון. 

## קישורים חיצוניים
* 

## הערות שוליים

קטגוריה:אמריקאים ילידי אוקלהומה
קטגוריה:טלסה (אוקלהומה): אישים
קטגוריה:אמריקאים ממוצא דרום קוריאני
קטגוריה:אמריקאים ממוצא רוסי
קטגוריה:זמרות פופ אמריקאיות
קטגוריה:זוכי תחרויות מוזיקה
קטגוריה:זמרי פופ אמריקאים
קטגוריה:נשים זוכות פרסים
קטגוריה:אמריקאיות שנולדו ב-1996
קטגוריה:אמריקאים שנולדו ב-1996
השיחוק

**השיחוק** (באנגלית: **Hustle**) הוא סרט דרמת ספורט אמריקאי של נטפליקס. הסרט בוים על ידי ג'רמיה זאגר ונכתב על ידי ויל פטרס וטיילור מורן. הסרט עלה לשירות ההזרמה של החברה ב-8 ביוני 2022.

## עלילה
סקאוט כדורסל (אדם סנדלר) מגלה בחו"ל כדורסלן יוצא דופן עם עבר בעייתי מאוד, ומחליט להביא אותו לארצות הברית בלי לקבל אישור רשמי מקבוצתו, על מנת להציל את קריירת ה-NBA של שניהם.

## שחקנים
* אדם סנדלר - סטנלי שוגרמן, שחקן כדורסל בעברו ומגלה כישרונות עבור פילדלפיה 76'
* קווין לטיפה - תרזה שוגרמן, רעייתו של סטנלי
* בן פוסטר - בנו של בעלי פילדלפיה 76
* רוברט דובאל - בעלי פילדלפיה 76'
* חואן הרננגומס - בו קרוז, שחקן כדורסל מספרד
* קני סמית' - ליאון ריץ', סוכן שחקנים
* אנתוני אדוארדס - קרמיט וילט-וושינגטון, כדורסלן מבטיח
* ג'ורדן הול - בתו של סטנלי
*מריה בוטו - אמו של בו קרוז

בסרט משתתפים גם שחקני ה-NBA בובאן מריאנוביץ', טריי יאנג, ג'ורדן קלארקסון, כריס מידלטון, ארון גורדון, קייל לאורי, סת' קרי, וילי הרננגומס, לוקה דונצ'יץ', מוריץ וגנר, טוביאס האריס ומטיס ת'ייבול.

כמו כן משתתפים בתפקיד עצמם: ג'וליוס ארווינג, דירק נוביצקי, בראד סטיבנס, שאקיל אוניל, אלן אייברסון, דוק ריברס, סרג'יו סקאריולו, צ'ארלס בארקלי, מארק קיובן, מוריס צ'יקס, פליפה רייס, אלכס אברינס, פייר אוריולה

## הפקה
במאי 2020 הצטרף אדם סנדלר לצוות שחקני הסרט. בספטמבר 2020 הצטרפה קווין לטיפה, ובאוקטובר 2020 הצטרפו גם בן פוסטר, רוברט דובאל, חואן הרננגומס, קני סמית' ועוד.

באוקטובר 2020 החלו צילומי הסרט בפילדלפיה, וחלקם נערכו בקמדן שבניו ג'רזי.

## קישורים חיצוניים
* 

## הערות שוליים

קטגוריה:סרטים אמריקאיים משנת 2022
קטגוריה:נטפליקס: סרטים
קטגוריה:סרטי דרמה קומית אמריקאיים
קטגוריה:סרטי כדורסל
קטגוריה:סרטים באנגלית
קטגוריה:סרטים שצולמו בניו ג'רזי
קטגוריה:סרטי האפי מדיסון
איגוד המוזיקאים הסיניים

**איגוד המוזיקאים הסיניים** (בסינית מפושטת: **中国音乐家协会**; בפין-יין: **Zhōngguó Yīnyuèjiā Xiéhuì**; בראשי תיבות: **CMA**) הוא הארגון המוזיקלי הגדול ביותר בסין, שהוקם ביולי 1949 על ידי המפלגה הקומוניסטית של סין. נכון לשנת 2020, בארגון חברים יותר מ-15,600 איש.

הארגון אחראי על תחרויות מוזיקליות וטקסי פרסים מוזיקליים, ועל ייצוג המוזיקה הסינית ברחבי העולם. הארגון גם מפרסם כתבי עת מקצועיים. הארגון גם מקיים תשע ועדות מיוחות ומספר אגודות אקדמיות משניות.

הארגון חבר במועצת המוזיקה הבין-לאומית  וב .

## קישורים חיצוניים
* 

## הערות שוליים

קטגוריה:מוזיקה סינית
סין
רשם הקבלנים

[ממוזער|[https://www.gov.il/apps/moch/rasham/home פנקס הקבלנים], באתר משרד הבינוי והשיכון](https://he.wikipedia.org/wiki/%D7%A7%D7%95%D7%91%D7%A5:%D7%A4%D7%A0%D7%A7%D7%A1_%D7%94%D7%A7%D7%91%D7%9C%D7%A0%D7%99%D7%9D.PNG)
250px|ממוזער|עמית גריידי, מנהל אגף רשם הקבלנים
**רשם הקבלנים** הוא אגף במשרד הבינוי והשיכון הממונה על ניהול רישום קבלנים בפנקס הקבלנים.

## היסטוריה וסמכויות
רשם הקבלנים פועל מכוח חוק רישום קבלנים לעבודות הנדסה בנאיות, התשכ"ט-1969. במסגרת זו מאשר או פוסל הרשם קבלנים לפי סיווג סוג העבודה.

על פי החוק בישראל, החובה על קבלן להיות רשום, היא רק אם מבצע עבודה ב"ענף ראשי" ביותר מ-90,471 שקל חדש לעבודה, או עבודה ב"ענף משנה" העולה על סך 47,255 שקל חדש לעבודה.

ע"פ סעיף 7 לחוק, חייב הרשם להיוועץ בוועדה המייעצת לפני כל רישום קבלן. ע"פ פרשנות בית המשפט חובת היוועצות קיימת לפני כל החלטה ולא רק לפני החלטה חריגה. הוועדה המייעצת מונה 6 חברים המומחים בתחומים שונים, ומגיעים בעיקר מהאקדמיה.

רשם הקבלנים נמצא תחת סמכות שר הבינוי והשיכון בשונה מרוב הרשמים הנמצאים תחת סמכות משרד המשפטים.

נכון לשנת 2023, הרשם הוא עמית גריידי, המנהל את האגף.

## קישורים חיצוניים
*אתר רשם הקבלנים
*פינקס הקבלנים
*המדריך לרישום בפנקס הקבלנים, באתר השירותים הממשלתיים
*חוק רישום קבלנים לעבודות הנדסה בנאיות, התשכ"ט-1969, באתר נבו

## הערות שוליים

קטגוריה:משרד הבינוי והשיכון
קטגוריה:בנייה
Another Love (שיר של טום אודל)

"**Another Love**" (בעברית: "**אהבה אחרת**") הוא שיר של הזמר-יוצר האנגלי טום אודל  אשר יצא לאור ב-15 באוקטובר 2012 בתור סינגל הבכורה שלו מתוך המיני-אלבום הראשון שלו, *[[Songs from Another Love]]*. הווידאו קליפ של השיר יצא ב-5 בנובמבר וב-15 באוקטובר יצא השיר כחלק מאלבום האולפן הראשון שלו, *[[Long Way Down (אלבום)|Long Way Down]].*

עם יציאתו הגיע השיר למקום העשירי במצעד הסינגלים הבריטי, והיה לשיר הראשון של אודל שהגיע לעשיריה במצעד. השיר חזר לקדמת המצעדים כעשור לאחר יציאתו בעקבות השימוש בו בסרטונים ברשתות החברתיות המוחים כנגד הפלישה הרוסית לאוקראינה ב-2022 והפך לאחד מהשירים המזוהים עם המאבק.

## וידאו קליפ
[ממוזער|260x260 פיקסלים|ה[שחקנית הגרמנית שרה נברטיל וטום אודל בווידאו-קליפ של "Another Love"]]
הוידאו קליפ של השיר הועלה לערוץ היוטיוב של אודל ב-5 בנובמבר 2012, ונכון ליולי 2024 צבר מעל ל-970 מיליון צפיות ולמעלה מכ-8 מיליון לייקים ביוטיוב.

בקליפ נראה טום אודל כשהוא לבוש בסוודר כחול, מביט למצלמה ושר את מילות השיר תוך כדי שהשחקנית הגרמנית שרה נברטיל הלבושה בשמלה לבנה מנסה למשוך את תשומת לבו על ידי כך שהיא מלטפת ומנשקת אותו. לאחר שהוא אינו מתייחס אליה היא מחליפה את שמלתה בחולצה כחולה מכופתרת, חוזרת להתיישב לצד אודל ודמותה מתפוגגת.

בהמשך, הבחורה מחוללת בחדר בלאגן אשר מסמל ריבים ביניהם. לבסוף הבחורה עוזבת ולקראת סוף הקליפ האור בחדר נחלש בהדרגה.

## ביצועים
ביוני 2013 ביצע אודל את השיר בפסטיבל גלסטונברי המתקיים בסאמרסט שבדרום-מערב אנגליה תוך כדי שהוא מנגן בקלידים. בספטמבר 2016 ביצע טום אודל את השיר באולם Spiegelsaal שבברלין בירת גרמניה. באותה שנה ביצע את השיר בפראג בירת צ'כיה.

ב-2014 וב-2017 בוצע השיר על ידי טום אודל בפסטיבל סיגט  המתקיים בבודפשט בירת בהונגריה. ביוני 2019 ביצע אודל את השיר בפסטיבל גלסטונברי. באותה שנה ביצע את השיר באיסטנבול בירת טורקיה.

ב-1 ביולי 2022 ביצע את השיר בפארק "Kucukciftlik" שבאיסטנבול. ב-19 בספטמבר 2022 ביצע את השיר בבריסל בירת בלגיה.

ב-25 בספטמבר ביצע את השיר ב"E-Werk" בקלן שבגרמניה, ב-3 באוקטובר ביצע את השיר בציריך שבשווייץ, וב-26 באוקטובר 2022 ביצע את השיר בבורנמות' שבאנגליה.

### בטלוויזיה
ב-13 בנובמבר 2014 השיר הושמע בפרק 7 עונה 6 של סדרת הטלוויזיה יומני הערפד.

### קאברים
ב-2016 הוציאה להקת הרוק האלטרנטיבי ההונגרית Zaporozsec קאבר לשיר בשפה ההונגרית תחת השם "Azon az éjszakán". הקאבר הפך ללהיט מספר 1 בטופ 30 של Petőfi Rádió במשך שלושה שבועות וצבר מעל לעשרה מיליון צפיות ביוטיוב.

## סמל מחאה כנגד הפלישה הרוסית לאוקראינה
עם תחילת הפלישה הרוסית לאוקראינה בפברואר 2022, כעשור לאחר יציאת השיר הוא החל השיר לצבור פופולריות ברשתות החברתיות בתור סאונד רקע בסרטונים המוחים כנגד פלישה והפך לאחד מהשירים המזוהים ביותר עם המאבק נגד הפלישה הרוסית. בעקבות כך, טום אודל ביצע את השיר בתחנת הרכבת בבוקרשט בירת רומניה לצורך גיוס כספים למען פליטי המלחמה.

הדבר גרם לחזרתו של השיר לקדמת המצעדים, כשבין השאר הגיע למקום 9 במצעד הגרמני ולמקום 12 במצעד בבריטניה וכן חצה השיר באותה שנה מיליארד השמעות באפליקציית ספוטיפיי.

## מיקומי שיא

## נתוני מכירות

## ראו גם
* הו המורן האדום אשר באחו

## קישורים חיצוניים

## ביאורים

## הערות שוליים

קטגוריה:שירים באנגלית
קטגוריה:שירים על פרידה
קטגוריה:שירי פלטינה מחומשת ומעלה באוסטרליה
קטגוריה:סינגלים בהוצאת קולומביה רקורדס
ג'ון קומלוס

**ג'ון קומלוס** (באנגלית: **John Komlos**; נולד ב-28 בדצמבר 1944) הוא היסטוריון כלכלי אמריקאי ממוצא הונגרי-יהודי, שכיהן בעבר כיו"ר הפקולטה להיסטוריה כלכלית באוניברסיטת מינכן במשך 18 שנים. בשנות השמונים של המאה העשרים, קומלוס סייע בהופעתה של ההיסטוריה האנתרופומטרית, חקר השפעת ההתפתחות הכלכלית על תוצאות ביולוגיות אנושיות כגון גובה פיזי.

## קריירה
קומלוס קיבל דוקטורט בהיסטוריה (1978) ודוקטורט שני בכלכלה (1990) מאוניברסיטת שיקגו, שם הושפע מההיסטוריון הכלכלי רוברט פוגל לחקור את ההיסטוריה הכלכלית של הגובה הפיזי האנושי. קומלוס כינה את הדיסציפלינה החדשה הזו "היסטוריה אנתרופומטרית" בשנת 1989. הוא היה עמית במרכז האוכלוסין של אוניברסיטת קרוליינה הצפונית בצ'אפל היל בין השנים 1984–1986. קומלוס לימד גם באוניברסיטת הרווארד, באוניברסיטת דיוק, באוניברסיטת צפון קרוליינה בצ'אפל היל, באוניברסיטת וינה ובאוניברסיטת וינה לכלכלה. הוא כיהן כפרופסור לכלכלה ולהיסטוריה כלכלית באוניברסיטת מינכן במשך 18 שנים טרם פרישתו. הוא גם העורך המייסד של כלכלה וביולוגיה אנושית בשנת 2003.

באמצעות תוכנית מחקר זו, הוא הפך לכלכלן הומניסטי שהבין שכלכלה קונבנציונלית אינה משקפת היטב את האופן שבו הכלכלה הריאלית מתפקדת. מאז המשבר הפיננסי של 2008 הוא כותב על נושאים כלכליים עכשוויים מנקודת מבט הומניסטית. ספר הלימוד שלו, יסודות הכלכלה של העולם האמיתי (Foundations of Real-World Economics) דוגל ב"קפיטליזם עם פן אנושי".

קומלוס נבחר לעמית של האגודה הקליאומטרית בשנת 2013. קומלוס גם כתב בלוגים עבור PBS בנושאים כלכליים אקטואליים ולאחרונה כתב ספר ללימוד כלכלה.

## קישורים חיצוניים

## הערות שוליים

קטגוריה:כלכלנים גרמנים
קטגוריה:אמריקאים ממוצא גרמני-יהודי
קטגוריה:כלכלנים אמריקאים
קטגוריה:היסטוריונים אמריקאים
קטגוריה:בעלי תואר דוקטור מאוניברסיטת שיקגו
קטגוריה:סגל אוניברסיטת מינכן
קטגוריה:אמריקאים שנולדו ב-1944
מנזר יוחנן הקדוש התאולוג

**מנזר יוחנן הקדוש התאולוג** (ביוונית: **Μονή του Αγίου Ιωάννου του Θεολόγου**) הוא מנזר יווני אורתודוקסי שנוסד בשנת 1088 בחורה שבאי פטמוס. אונסק"ו הכריזה עליו, יחד עם מערת האפוקליפסה כאתר מורשת עולמית.

## היסטוריה
בשנת 1088, הקיסר הביזנטי אלכסיוס הראשון נתן את האי פטמוס לחייל-כומר יוחנן כריסטודולוס. חלקו הגדול יותר של המנזר הושלם על ידי כריסטודולוס שלוש שנים מאוחר יותר. הוא חיזק את החלק החיצוני בגלל האיומים של פיראטים וסלג'וקים טורקים. בספרייה שוכנים 330 כתבי יד (267 על קלף), כולל 82 כתבי יד של הברית החדשה. זעירים: 1160-1181, 1385-1389, 1899, 1901, 1966, 2001-2002, 2080-2081, 2297, 2464-2468, 2639, 2758, 2504, 2639. נכון לשנת 2012, 40 נזירים מתגוררים בפטמוס. המנזר כולל, בין שרידיו, את גולגולתו של תומאס הקדוש השליח.

## גלריה

קובץ:Ph.Patmos Monastery-07.jpg|פנים המנזר
קובץ:Girls lighting Candles at Monastery of Saint Johns.jpg|בנות מדליקות נרות במנזר
קובץ:Greek orthodox Priests at Monastery of Saint John's 1.jpg|כמרים יוונים אורתודוקסים במנזר
קובץ:Men at Monastery of Saint John's during Easter Celebrations.jpg|גברים במנזר במהלך חגיגות חג הפסחא
קובץ:Orthodox Priests enter the Monastery of Saint Johns.jpg|כמרים אורתודוקסים נכנסים למנזר


## קישורים חיצוניים

## הערות שוליים

קטגוריה:מיסטיקה נוצרית
קטגוריה:יוון: אתרי מורשת עולמית
קטגוריה:יוון: מנזרים
ואן גוך (פירושונים)

קטגוריה:שמות משפחה הולנדיים
קטגוריה:שמות משפחה טופונימיים
כף דוברס

**כף דוברס** או **קייפ דוברס** (באנגלית: **Cape Dovers**) הוא לשון יבשה, בארץ המלכה מרי שבאנטארקטיקה.

לשון היבשה בולטות לתוך מדף הקרח שקלטון.

כף דוברס ממוקם 9 קילומטרים מדרום לאי הנדרסון.

## היסטוריה
### גילוי הכף
הכף התגלה על ידי קבוצת הבסיס המערבי (Western Base party) של משלחת אוסטרלאסיה לאנטארקטיקה, אשר חקרה את אנטארקטיקה בין השנים 1911 – 1914, בפיקודו של דאגלס מוסון.

### מקור השם
לשון היבשה נקראת על שם ג'י. דוברס (G. Dovers), שהיה קרטוגרף במשלחת אוסטרלאסיה לאנטארקטיקה.

קטגוריה:ארץ המלכה מרי: לשונות יבשה
הדיוויזיה ההררית הראשונה (בונדסוור)

**הדיוויזיה ההררית הראשונה** (בגרמנית: **1. Gebirgsdivision** או בקיצור **1. GebDiv**) הייתה דיוויזיית גבירגסייגר של הבונדסוור אשר הייתה ממוקמת בדרום בוואריה. דיוויזיה זו, הייתה הדיוויזיה ההררית היחידה של הבונדסוור. היא פורקה ב-30 בספטמבר 2001.

## היסטוריה
הדיוויזיה הוקמה ב-14 בנובמבר 1956. היא הייתה הדיוויזיה השמינית של הבונדסוור והדיוויזיה ההררית היחידה שלו. מטה הדיוויזיה היה בתחילה בגרמיש-פרטנקירכן ובהמשך עבר למינכן. הדיוויזיה הייתה חלק מהקורפוס השני והייתה אמונה על הגנת ההרים של דרום בוואריה. חיילי הדיוויזיה לבשו מדים ייחודיים וברגמיצה המזוהים היסטורית עם הגבירגסייגר. כסמל הדיוויזיה נבחר פרח האדלווייס המזוהה גם הוא עם הגבירגסייגר. הדיוויזיה פורקה ב-30 בספטמבר 2001. את משימותיה ההיסטוריות ממלאת כיום הבריגדה ההררית ה-23 ששולבה בדיוויזיית הפאנצר העשירית. חייליה לובשים גם את מדי הדיוויזיה.

## קישורים חיצוניים

* הדיוויזיה ההררית הראשונה בספרייה הלאומית הגרמנית
* הדיוויזיה ההררית הראשונה בארכיון הבונדסוור

קטגוריה:דיוויזיות הבונדסוור
קטגוריה:יחידות הרריות
ראקוב צ'נסטוחובה

**מועדון ספורט העובדים ראקוב צ'נסטוחובה** (בפולנית: **Robotniczy Klub Sportowy Raków Częstochowa Spółka Akcyjna**), המכונה בדרך כלל **ראקוב צ'נסטוחובה** או פשוט **ראקוב**, הוא מועדון כדורגל פולני מהעיר צ'נסטוחובה, שבמחוז שלזיה המשחק בליגת העל הפולנית.

## היסטוריה
מועדון הספורט "**רקוביה**" הוקם בשנת 1921 בכפר ראקוב. המועדון התפרק ב-1925.

בשנת 1927, המועדון הוקם מחדש תחת השם **Robotniczy Klub Sportowy** (מועדון ספורט הפועלים) **Raków**. המועדון פעל בחסות המפלגה הסוציאליסטית הפולנית ונתמך כלכלית על ידי מפעל הפלדה צ'נסטוחובה. בשנת 1937 עלה המועדון לדרגה A. במהלך הכיבוש הגרמני, פעילות המועדון הופסקה.

בשנים 1962–1966 קבוצת הכדורגל שיחקה בליגה השנייה. ב-9 ביולי 1967 הפסידה רקוב 0–2 לויסלה קרקוב בגמר הגביע הפולני הראשון בתולדותיה. בשנת 1972, הגיעה ראקוב לחצי גמר הגביע הפולני, שם הפסידה ללגיה ורשה.

בשנת 1994, לראשונה בתולדות המועדון, עלתה רקוב לליגה הראשונה. היא שיחקה בליגה הבכירה במשך ארבע עונות עד שירדה שוב בסיום עונת 1997/1998.

המועדון החל את התחזקותו עם מינוי מארק פאפשון למאמן. הוא התחיל לעלות לליגות גבוהות יותר ובעונת 2019/2020 לראשונה מזה 21 שנים, שבה הקבוצה לליגה הבכירה בפולין. באותה עונה, הם הרשימו גם בגביע הפולני והגיעו לחצי גמר התחרות. הם סיימו במקום ה-10 בעונת 2019/2020.

בעונת 2020/2021 סיימה הקבוצה במקום השני בליגה. היה זה המיקום הגבוה ביותר שלהם בליגה אי פעם, דבר אשר הבטיח את מקומה במוקדמות הקונפרנס ליג לעונת 2021/2022 הופעת הבכורה שלהם בכדורגל האירופי. הצלחה נוספת הגיעה כאשר ראקוב זכתה בגביע הגדול הראשון שלה ב-2 במאי 2021, כשניצחה את ארקה גדיניה מהליגה הראשונה בגמר הגביע הפולני בתוצאה 2–1. ב-17 ביולי 2021, ראקוב צ'נסטוחובה ניצחה את אלופת הליגה הפולנית המכהנת לגיה ורשה בפנדלים בסופר קאפ הפולני, וזכתה בתואר לראשונה בתולדותיה.

ההופעה הראשונה אי פעם בכדורגל האירופי של המועדון הייתה בסיבוב המוקדמות השני של הקונפרנס ליג, מול הקבוצה הליטאית סודובה מריאמפולה. שני המשחקים הסתיימו ב-0-0, וראקוב גברה 2–4 בדו-קרב פנדלים. לאחר מכן הקבוצה התמודדה נגד רובין קאזאן מהליגה הרוסית בסיבוב המוקדמות השלישי, כשהיא גוברת עליה 0–1 בתוצאה המצטברת. בסיבוב המוקדמות האחרון, הם התמודדו מול גנט הבלגית, אותה ניצחו 0–1 במשחק הראשון, אך הפסידו 0–3 במשחק השני, והפסידו 1–3 במצטבר, והקבוצה הודחה מהתחרות. באותה העונה בליגה הפולנית, הובילה ראקוב צ'נסטוחובה את הליגה במשך רוב העונה, אך איבדה את האליפות לקראת סיום העונה ללך פוזנן, וסיימה שוב במקום השני בלבד.

ב-9 ביולי 2022 זכתה הקבוצה בפעם השנייה ברציפות בסופר קאפ הפולני, לאחר שניצחה 0–2 את האלופה לך פוזנן.

בעונת 2022/2023 זכתה הקבוצה באליפות הראשונה בתולדותיה. הקבוצה הגיעה עד לשלב הפלייאוף במוקדמות ליגת האלופות אך הודחה על ידי פ.צ. קופנהגן ונשרה לשלב הבתים בליגה האירופית, בו השתתפה לראשונה בתולדות המועדון.

## סגל הקבוצה
;נכון ל-31 באוגוסט 2023

## תארים
* **[[ליגת העל הפולנית|אליפות פולין]]** (1):
:2022/2023
* הגביע הפולני (2):
:2020/2021, 2021/2022
* הסופר קאפ הפולני (2):
:2021, 2022

## קישורים חיצוניים

* 

קטגוריה:קבוצות כדורגל שהוקמו ב-1921
קטגוריה:קבוצות כדורגל פולניות
קטגוריה:שלזיה (פרובינציה)
דיוויזיית הפאנצר העשירית (בונדסוור)

**דיוויזיית הפאנצר העשירית** (בגרמנית: **10. Panzerdivision** או בקיצור **10. PzDiv**) היא דיוויזיית שריון של הבונדסוור הממוקמת בפייטסהכהיים.

## היסטוריה
הדיוויזיה הוקמה ב-1 באוקטובר 1956. בשנותיה הראשונות כללה הדיוויזיה יחידות פאנצר בלבד, אולם לאחר פירוק הדיוויזיה ההררית הראשונה הוכפפה תחת פיקודה גם הבריגדה ההררית ה-23. סמל הבריגדה הוא פרח האדלווייס, אשר הפך בהדרגה למזוהה עם הדיוויזיה כולה. עד 2006, גם הבריגדה הצרפתית-גרמנית הייתה חלק מהדיוויזיה. 

חיילי הדיוויזיה השתתפו כמעט בכל מלחמותיה של גרמניה מאז מלחמת העולם השנייה. הם הוצבו בבוסניה והרצגובינה, אלבניה, קוסובו, סומליה ואפגניסטן.

בשנת 2013 על בסיסה הוקמה הדיוויזיה הדרומית.

## קישורים חיצוניים

* 

קטגוריה:דיוויזיות הבונדסוור
10
דיוויזיית הפאנצרגרנדיר הרביעית (בונדסוור)

**דיוויזיית הפאנצרגרנדיר הרביעית** (בגרמנית: **4. Panzergrenadierdivision** או בקיצור **4. PzGrenDiv**) הייתה דיוויזיית פאנצרגרנדיר של הבונדסוור אשר הייתה ממוקמת ברגנסבורג.

## היסטוריה
הדיוויזיה הוקמה ביולי 1956 ונפרשה במחוזות המזרחיים של בוואריה: אוברפפלאץ, בוואריה התחתונה ופרנקוניה עילית. הבסיס שלה נמצא ברגנסבורג. ב-31 במרץ 1994 מוזגה הדיוויזיה יחד עם הדיוויזיה האווירית הראשונה ליצירת פיקוד הכוחות המוטסים.

## קישורים חיצוניים
* דיוויזיית הפאנצרגרנדיר הרביעית

קטגוריה:דיוויזיות הבונדסוור
4
דיוויזיית הפאנצרגרנדיר השישית (בונדסוור)

**דיוויזיית הפאנצרגרנדיר השישית** (בגרמנית: **6. Panzergrenadierdivision** או בקיצור **6. PzGrenDiv**) הייתה דיוויזיית פאנצרגרנדיר של הבונדסוור אשר הייתה ממוקמת בנוימינסטר.

## היסטוריה
הדיוויזיה הוקמה ב-1 בנובמבר 1958. הדיוויזיה נפרשה בשלזוויג הולשטיין ובהמבורג ובסיסה נמצא בנוימינסטר. בימות שלום הייתה הדיוויזיה כפופה להקורפוס הראשון, אולם במקרה של מלחמה הייתה אמורה לעבור תחת פיקוד מפקדת בעלות הברית בשלזוויג-הולשטיין ויוטלנד. לאחר סיום המלחמה הקרה הוחל בתהליך הפירוק של הדיוויזיה, אולם מפקדת הדיוויזיה נותרה על כנה תחת השם "דיוויזיית הפאנצרגרנדיר השישית" עד 30 בספטמבר 1997.

## קישורים חיצוניים
* אתר המוקדש לדיוויזיה

קטגוריה:דיוויזיות הבונדסוור
6
דיוויזיית הפאנצר השביעית (בונדסוור)

**דיוויזיית הפאנצר השביעית** (בגרמנית: **7. Panzerdivision** או בקיצור **7. PzDiv**) הייתה דיוויזיית שריון של הבונדסוור אשר הייתה ממוקמת בדיסלדורף.

## היסטוריה
הדיוויזיה הוקמה ב-1 באוגוסט 1958. היא הייתה חלק מהקורפוס הראשון, ושימשה גם ככוח עתודה של קבוצת הארמיות הצפונית של נאט"ו. היא נחשבה לאחת הדיוויזיות המובחרות ביותר של הבונדסוור, ואף כונתה לעיתים "עמוד השדרה של הצבא הגרמני". רבים מהמפקחים הכלליים של הבונדסוור צמחו בשורות הדיוויזיה.

## קישורים חיצוניים

* דיוויזיית הפאנצר השביעית

קטגוריה:דיוויזיות הבונדסוור
7
ג'וני וסטון

**ג'וני וסטון** (באנגלית: **Jonny Weston**; נולד ב-16 ביוני 1988) הוא שחקן אמריקאי, המוכר בעיקר בשל תפקידו בתור הגולש ג'יי מוריארטי (אנ') בסרט "הגלישה הגדולה במאווריקס" (2012), ובשאר תפקידיו בסרטים "אודות שרי" (2012), "חטופה 3" (2014), "בחזרה לאתמול" (2015), "מורדים" (2015) ו"נאמנים" (2016). 

## ביוגרפיה
וסטון נולד בצ'ארלסטון, קרוליינה הדרומית. אמו היא מטפלת חינוכית ואביו מנהל תחנת רדיו נוצרית.

## קריירה
הופעתו הראשונה על מסך הקולנוע הייתה בשנת 2011 בסרט הקולנוע "כאב שימושי". באותה שנה בתפקידי אורח בסדרות טלוויזיה בהן "Supah Ninjas".

בשנת 2012 שיחק בסרט הקולנוע "אודות שרי", בתפקיד ראשי בסרט הקולנוע "הגלישה הגדולה במאווריקס" ובסרט "ג'ון מת בסוף".

בשנת 2013 שיחק בסרטים "*Sugar*" ו"*Caroline and Jackie*" ובשנת 2014 שיחק בסרט המותחן "חטופה 3" ובסרט הדרמה "קלי וקאל".

בשנת 2015 שיחק בסרטי הקולנוע "מורדים", "בחזרה לאתמול" ו. שנה לאחר מכן שיחק בסרט המדע בדיוני "נאמנים". באותה שנה לוהק לתפקיד בסרט הקולנוע "סקייליין 2" בו שיחק לצד פרנק גרילו.

בשנת 2019 שיחק בסרט הקולנוע "בנג'מין" שהוא הסרט האחרון שביים בוב סאגט.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1988
קורפוס התגובה המהירה של הברית

**קורפוס התגובה המהירה של הברית** הוא כוח מיוחד של ברית נאט"ו אשר ממוקם בבריטניה וערוך לפריסה מהירה לצורך פתרון משברים מידיים בכל רחבי העולם.

## היסטוריה
הקורפוס הוקם ב-2 באוקטובר 1992 בבילפלד שבגרמניה על בסיס הקורפוס הבריטי הראשון. הוא כלל גם הדיוויזיה הרב-לאומית מרכז. בשנותיו הראשונות הוצב הקורפוס במטה המשותף ריינדהלן במנשנגלדבך והוכפף למטה העליון של בעלות הברית באירופה. מטרתו של הקורפוס הייתה להוות כוח לתגובה מיידית הן בתוך שטחי נאט"ו והן מחוצה להם. הקורפוס השתתף במלחמת בוסניה ולאחר מכן במלחמת קוסובו.

עד שנת 2002 היה הקורפוס כוח צבאי סדיר שכלל יחידות סדירות ממדינות שונות, אולם בשנת 2002 עבר הקורפוס ארגון מחדש. כיום הקורפוס כולל מפקדה ומטה, אולם אין לו יחידות סדירות הכפופות לו. במקרה חירום, מקבלת מפקדת הקורפוס פקודה להרכיב באופן מיידי כוח משימה, והיא עושה זאת על בסיס יחידות שונות אשר מדינות נאט"ו מחויבות לתרום למשימה בעת הצורך. ב-2006 הועברה מפקדת הקורפוס מגרמניה לבריטניה, ומאז מאוישים מרבית התפקידים הבכירים בקורפוס בידי קצינים מהצבא הבריטי.

מפקדו הנוכחי של הקורפוס הוא לוטננט גנרל ניק בורטון.

## קישורים חיצוניים

* 

קטגוריה:נאט"ו
קטגוריה:גייסות
הדיוויזיה הרב-לאומית מרכז

**הדיוויזיה הרב-לאומית מרכז** הייתה דיוויזיה של נאט"ו אשר כללה כוחות מארבע מדינות: גרמניה, בריטניה, הולנד ובלגיה. הדיוויזיה הייתה כוח תגובה מהירה שנועד לפתרון משברים.

## היסטוריה
הדיוויזיה הוקמה ב-1 באפריל 1994. היא נועדה להוות כוח תגובה מהירה של נאט"ו שיפעל לפתרון משברים בכל רחבי העולם. כל אחת מארבע המדינות המייסדות של הדיוויזיה תרמה בריגדה אחת לצורך ההקמה. גרמניה תרמה את בריגדת התובלה האווירית ה-31, בריטניה תרמה את בריגדת התובלה האווירית ה-24, הולנד את בריגדת התובלה האווירית ה-11 ובלגיה את בריגדת הקומנדו.

הדיוויזיה הייתה חלק מקורפוס התגובה המהירה של הברית ומוקמה במטה המשותף ריינדהלן במנשנגלדבך. הדיוויזיה הייתה כפופה למפקדת נאט"ו, אולם הוסמכה לשרת גם את האיחוד המערב-אירופי.

## קישורים חיצוניים
* LAST SHOT FIRED: MND(C) CLOSED DOWN

קטגוריה:נאט"ו
קטגוריה:אוגדות ודיוויזיות
תומר ברוך

**תומר ברוך** (נולד ב-12 במאי 1981) הוא מלחין, פסנתרן ומפיק מוזיקלי ישראלי.

## ביוגרפיה
בשנת 2009 סיים את לימודיו באקדמיה למוסיקה ולמחול בירושלים במסלול ג'אז בכיתתו של ויאצ׳סלב גנלין. במהלך הלימודים הקים עם נגנים מהאקדמיה את 'חמישית תומר ברוך', וב-2009 יצא לאור אלבום הבכורה 'על אי הידיעה'- קומפוזית ג'אז פילוסופית. 
באותה שנה חבר גם להרכב הרגאיי, רגאייסטן אשר בשנת 2010 הוציא אלבום בהפקתו של קובי אוז, ובהוצאת התו השמיני.

בשנת 2011 הקים יחד עם התקליטן ארז טודרס והמתופף דן מאיו, את הרכב הגרוב הפסיכדלי CRuNCH 22. ההרכב, אשר זכה לעניין והערכה רבה, הוציא שלושה אלבומים. השני מביניהם מבוסס על הספר הרפתקאות אליס בארץ הפלאות.

ב-2014 הוציא את אלבום הסולו הראשון שלו Four Lullabies, שעליו כתב בן שלו שהוא "אחד האלבומים האינסטרומנטליים היפים של התקופה האחרונה"
ב-2016 סיים תואר שני בסונולוגיה בקונסרבטוריון המלכותי בהאג, הולנד.
בעקבות לימודי הסונולוגיה יצר את פרויקט האינטרנטי האינטראקטיבי FeedMe, העוסק בסוניפיקציה של אתר פייסבוק.

ב-2018 הוציא את האלבום Subterranean currents תחת הלייבל Sovn Records.

בהמשך אותה שנה הלחין פסקול לסרט האילם של פריץ לאנג משנת 1927, מטרופוליס בהזמנת פסטיבל הסרטים Sounds of Silence.

החל משנת 2018 הוא יוצר ברשת האיסטגרם דף בשם Animals and Synthesizers שבו הוא מלחין פסקולים אלקטרוניים לקטעי וידאו של חיות. העמוד זכה לפופולריות רבה וכן לעניין תקשורתי ולכתבות בעיתונות
. בספטמבר 2020 נפתחה תערוכה בהונג-קונג ב-Living Canvas, שהציגה קליפים מתוך דף האינסטגרם.
ב-2020 הוציא לאור שלושה אלבומים דיגיטליים: Stephanoceros and Synthesizers, Jellyfish and Synthesizers ו-
Chemosynthesizers and Synthesizers שהם הקלטות מלייב-סטרים שניגן במהלך סגרי הקורונה.
ב-2021 הוציא סינגל ראשון בשם Starfish מתוך אלבום אודיו-ויזואלי בשם Synthesized Sounds of the Sea שאמור לצאת במהלך 2022

מאז 2018 מרצה בחוג למוזיקה באוניברסיטת חיפה.

## קישורים חיצוניים
* 

T. Bless and the professionals בספוטיפיי
Animals and Synthesizers ברשת החברתית אינסטגרם
FeedMe ב-Vimeo
מטרופוליס בפסטיבל Sounds of Silence

## הערות שוליים

קטגוריה:מלחינים ישראלים
קטגוריה:פסנתרנים ישראלים
קטגוריה:מפיקים מוזיקליים ישראלים
קטגוריה:בוגרי האקדמיה למוסיקה ולמחול בירושלים
קטגוריה:ישראלים שנולדו ב-1981
Wonderland (שיר של אלכסה)

"**Wonderland**" (בעברית: "**ארץ הפלאות**") הוא סינגל של הזמרת האמריקאית ממוצא דרום קוריאני, אלכסה. השיר נכתב על ידי אלבין נורדקוויסט, אנדראס קרלסון, בקו בום, אלן ברג ומואה קרלבקר, והופק על ידי אלבין נורדקוויסט.

השיר יצג את מדינה אוקלהומה, וזכה בתואר "השיר המקורי של השנה" בתחרות הזמר האמריקאית, לאחר שקיבל 710 נקודות.

נכון ליולי 2025, השיר הושמע למעלה מ-21 מיליון פעמים בספוטיפיי, ו-16 מיליון פעמים ביוטיוב.

## פרסים ומועמדויות

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
קטגוריה:שירים זוכי תחרויות